પાટણ નગરપાલિકામાં છેલ્લા ઘણા સમયથી સફાઈની કામગીરી કરતા કાયમી તથા રોજમદાર સફાઈ કામદારો પોતાના મૂળભૂત હક્કો માટે અનેકવાર નગરપાલિકા ખાતે હડતાળ ઉતર ઉતરી પોતાના હક્કની માંગણી પાલિકાના સત્તાધિશો તથા વહીવટી તંત્ર સમક્ષ કરી છે તેમ છતાં તેમની માંગણીઓ આજદિન સુધી સંતોષવામાં આવી નથી તેથી એક અઠવાડીયા અગાઉ પાટણ નગરપાલિકામાં સફાઈની કામગીરી કરતા રોજમદાર અને કાયમી સફાઈ કામદારોએ બપોર બાદ કામથી અળગા રહી નગરપાલિકા ખાતે હલ્લાબોલ કરી નગરપાલિકા પ્રમુખને પોતાની માંગણીઓ અંગે લેખિતમાં આવેદનપત્ર આપી પોતાની માંગણીઓ વીસ દિવસમાં નહી સંતોષાય તો અચોક્કસ મુદ્તની હડતાળ ઉપર જવાનું અલ્ટીમેટમ આપ્યું હતું ત્યારે આજે નગરપાલિકા હોલ ખાતે પાલિકા પ્રમુખના અધ્યક્ષ સ્થાને સફાઈ કામદારોની એક મહત્વની બેઠક મળી હતી.